Huvitav, millist vastuseisu sa küll elus koged?
Kas keskendud keset raskusi sellele, mis tõusnud su vastu,
või vallutad usu läbi kõik sinu vastu tõusnud müürid?
Mis tegelikult peitub su hetke väljakutsete taga?
Hingevaenlase jaoks pole midagi hirmutavamat,
kui see, kui aktiveerid oma usu ja lased Jumalal muuta oma olukordi.
Tere taas ja tere tulemast Hillsong TV'sse!
Oleme täna Los Angeles'e Hillsongis, kust see saade jõuab üle maailma.
Tore, et oled liitunud meiega, sest tänane sõnum räägib usust.
Loodetavasti õhutab see sind tegudele ja kisub maha Saatana teod,
et võiksid olla kõik see, kelleks Jumal sind on kutsunud.
Naudi nii ülistust kui ka sõnumit, sest meid ootab hea pooltund koos!
Eelmises osas...
Mu tänane sõnum on: "Minu usk - minu tugevus".
Usk on nagu vaimne lihas,
mida tuleb treenida, et see püsiks tugevana.
Viis, kuidas nõrgestada oma usku, on mitte kunagi rakendada seda.
Viis aga, kuidas tugevdada oma usku,
peitub teadmises, et me usk ei ole me usus, vaid Jeesuses
ja me peame seda rakendama.
Nii et igakord, kui mõni väljakutse, probleem või vastuseis tekkib,
sa tead, kuidas neile usus vastu seista.
Heebrealastele 11:33-34 räägitakse inimestest,
kes usu läbi vallutasid kuningriike,
tegid õigsuse tegusid,
said kätte Jumala tõotused,
sulgesid lõvide suud,
summutasid võimsad leegid,
põgenesid mõõga eest,
said võimsaks lahingus
ja panid taganema võõrad väed.
Minu jaoks tundub see üsnagi julge usuna.
Mõelgem korra elule ja neile võimalustele, mis meil on,
et siis lasta Kristuse õigsusel paista läbi oma elu.
Üks me kiriku eesmärkidest on olla õiglane läbi selle,
kuidas me kohtleme inimesi.
Inimeste õige kohtlemine on juba õigsuse tegu!
Kui sul on õiged põhimõtted, näed ka õiget vilja oma elus.
Nii et see on üks lihtsamaid viise,
kuidas peegeldada ja elada välja õigsust.
Me võime olla õiglased oma reageeringutes.
See on nii võimas ja imeline!
Heebrealastele 11:34
"Kes usu läbi vallutasid kuningriike, mõistsid kohut, said kätte tõotusi..."
Jeesus on tõotuste pidaja.
Jumal on tõotuste pidaja.
Kui sa elad piisavalt kaua ilma peal
ja hoiad kinni Jumalast ning Tema tõotustest,
siis ainuüksi oma enda kogemustele ja mitte vaid sõnadele tuginedes
võin öelda, et Jumal on imeliselt ustav läbi aja.
Kui sa vaid usaldad Teda ja sead Ta esikohale oma elus.
Pangem oma usk sellisel moel Jumalasse,
et me ei anna kiusatustele alla,
vaid oleme juurdunud Jumala Sõnasse
ja ammutame sellest lähtuvast väest.
Otsustagem uskuda,
et suurem on see, kes on meie sees, kui see, kes kõigi kiusatuste taga
ja me suudame sulgeda kõikide lõvide suud!
Sa pead sulgema kahtluste suu.
Kahtlused võivad tulla kõige süütumatest allikatest.
Inimeste poolt, kes hoolivad ja armastavad sind,
kuid kelle kõneviis võib õõnestada su usku
ja täita sind kahtlustega.
"Oo, sa peaks olema ikka ettevaatlik, sest muidu pettud!"
See kõik tuleb otsekui nende hoolimise kaudu
ja püüde kaudu kaitsta sind pettumuste eest.
Kuid kui Jumal paneb midagi su südamesse,
siis ära ainuüksi usu seda,
aga tea, et Ta teeb rohkesti üle selle,
mida me suudame eales arvata, mõelda või paluda.
Seetõttu kolmekordista kõik see, mida Jumalalt usud
ja ära lase kellelgi õõnestada kahtlustega oma usku.
Ole julge selles osas, mida usud Jumalat tegevat.
Kui Jumal suutis võtta ühe Uus-Meremaa mehe nagu minu
maalt, kus elab 3 miljonit inimest ja millel on 70 miljonit eripalet...
Los Angeles oli minu jaoks tol ajal maailma kaugeim paik üldse.
Mõelda vaid, mida Jumal on teinud minu ja mu naise elus
ja läbi selle, et alustasime 31 a tagasi Austraalias Hillsongi kogudusega.
Jah, me olime täis rohkeid ootusi ja lootust
ja see oli minu jaoks juba tookord piisavalt suur unistus.
Jah, me oleme kogenud oma teel väljakutseid ja vastuseisu;
pidanud seisma silmitsi erinevate süüdistajatega
ning kogenud südamevalu ja rohkelt pisaraid.
Kuid kokkuvõttes on see kõik lugu Jumala imelisest võimest
teha su elus nii palju enamat, kui sa suudaks eales ettegi kujutada.
Me alustasime kogudusega,
et olla abiks väikese eeslinna inimestele Sydneys.
Me poleks iialgi osanud arvata,
et meil saavad olema tütarkogudused üle kogu maailma,
või et me ülistuslaule laulavad miljonid erinevais maailma paigus.
Et meil saab olema Piiblikool, kuhu tullakse õppima kogu maailmast
ja me peame konverentse, kuhu kõik soovijad äragi ei mahu.
Kes oleks osanud seda kõike arvata?
Jumal armastab sind täpselt sama palju, kui mind.
Võib-olla, et isegi pisut enam.
Vabandust!
On tõeliselt imeline teenida Jumalat, kes tõepoolest on ustav.
Ta on ustav Jumal,
kes peab oma lepingut tuhandenda põlveni.
Tolle aja inimesed vallutasid usu läbi kuningriike,
tegid õigsuse tegusid, said kätte Jumala tõotused,
sulgesid lõvide suud ja summutasid võimsad leegid.
Eks see ole enam-vähem sama siin Ameerikas, kui Austraaliaski,
aga Austraalias meil on nn "põõsa tulekahjud".
Nende näol pole tegu mingi väikese põõsa põlenguga,
vaid kes iganes on neid oma silmaga näinud -
neid metsa tulekahjusid,
need teavad, kui metsik see tuli on.
Piibel räägib neist, kes usu läbi kustutasid tule.
Üks mu pastorist sõber Austraalias rääkis mulle hiljaaegu ühe loo.
Ta oli pühapäeva hommikul jutlustamas oma koguduses,
rääkides sellest,
et kui sina ehitad Jumala koda, ehitab Tema sinu oma.
Samal ajal, kui ta seda jutlust pidas, oli ta naine kodus -
kodus, mis asub pisut linnast väljas maapiirkonnas.
Naine nägi korraga naabreid karjumas ja kätega vehkimas
ja kui ta ukse avas, seisis ta ees tohutult suur tulemüür,
mis oli täiega metsik ja nö vihane.
Need leegid on nii metsikud,
et inimesed saavad vaevu isegi autodega nende eest pakku.
Naisel õnnestus küll imekombel majast välja saada ja ellu jääda,
kuid nende kodu hävis täielikult.
Ajal, mil ta mees kuulutas,
et kui sina ehitad Jumala koda, ehitab Tema sinu oma.
Vat seda kutsutakse alles usuprooviks!
Kuid hämmastav asi on see,
et see usuproov on juba pöördunud tunnistuseks.
Nii palju head on sellest kõigest esile tulnud
ja Jumala ustavus on juba nähtav.
Jeesusegi puhul on üks hämmastav asi see,
et Ta lihtsalt teadis, kuidas vaigistada tuld ja tormi.
Kui variserid Ta vastu tõusid, tahtsid nad Ta lihtsalt maha põletada.
Oled sa vahel kogenud,
kuidas inimesed tahavad su lihtsalt ära põletada?
See on see, mida variserid Jeesusega tegid -
püüdsid Teda alati vahele võtta ja provotseerida.
Jeesusel aga oli hämmastav omadus summutada kõik see tuli märja tekiga.
Neid lugusid on muidugi palju,
aga kui mõelda selle abielurikkuja naise peale,
kellele kõik variserid näpuga näitasid.
Keegi esitas hea küsimuse: "Aga kus abielurikkuja mees oli?"
Mehest ei maini keegi midagi.
Tango tantsimiseks läheb ikka kahte vaja!
Nad näitasid naisele näpuga ja ütlesid,
et käsu järgi tuleb ta kividega surnuks visata.
Kuid Jeesus, oma jumalikus tarkuses, hakkas lihtsalt maha kirjutama midagi.
Me isegi ei tea, mida Ta kirjutas.
Võib-olla kirjutas sinna tunnetusesõna asjade kohta,
mida variserid terve nädala teinud olid.
Me ei tea, mida Ta kirjutas, küll aga seda, mida Ta ütles:
"Kes iganes on ilma patuta, visaku esimene kivi!"
Ja korraga oli kogu tuli summutatud.
Ta lihtsalt heitis kui märja teki selle tule peale.
See on see tore lugu vaimuandidega.
Jumal annab sulle tarkuse -või tunnetusesõna.
Tarkusesõna kätkeb endas Jumala tarkust
ja sa mõtled: "Kust see mõte nüüd veel tuli?"
Ma olen olnud piisavalt paljudes olukordades,
kus mul polnud aimugi, mida öelda.
Kus mul polnud aimugi, mida vastata.
Kuid Ta annab sulle tarkusesõna, millega summutada tuleleegid.
Kui mõtled inimeste peale oma elus, kes sulle haiget teevad,
siis nad püüavad sind alati selle läbi ära põletada.
Andku Jumal sulle tarkust mitte vastata samaga või kohkuda,
vaid vastata sama tarkusega, nagu Jeesusel oli.
Jeesus vastas alati küsimusele parema küsimusega.
Ja keegi ei osanud sellega midagi peale hakata.
Ta kustutas nö tule.
Me elus on palju asju, mis võivad tulena välja paista,
kuid ma tean ka seda,
et Jumal võib summutada ükskõik, millise tule või vastuseisu,
mis püüab tulla sinu vastu.
Ka meie kodus oli kord tulekahju.
See on pikk lugu, mis algas minu keemilistega.
Üks mu pastorist sõber käis mulle peale,
et teeksin omale keemilised.
Ma isegi ei tea, kas te tänapäeval enam teate,
mis need "keemilised" on,
kuid tegu on peenikeste, tihedate lokkidega.
Nii et me mõlemad lasime omale keemilised teha.
Ta juuksed jäid vaid õrnalt lainjad,
samas kui mu juuksed olidki tihedalt lokkis.
Me koguduses oli samal ajal üks üksikema,
kelle tütrel oli seljaajusong.
Nii et see ema tahtis minuga kokku saada.
Ta polnud küll kõige paremas seisus,
aga minu kabinetti tulles ja mind korra nähes
ei suutnud ta naerule vastu panna.
Milline ebaviisakas naine!
Ta muudkui naeris ja naeris ja ma ei suutnud teda peatada.
Ta lihtsalt naeris nii tugevalt, et lausa pisarad silmas,
kuni ma lõpuks rahustasin ta maha,
küsides: "Kuidas ma saan teid aidata?"
Ta ütles: "Mul polegi enam vaja teiega rääkida,
sest mu tuju läks nii heaks!"
Kõik, mida ta vajas, oli üks korralik naer.
Rõõmus süda teeb head, mõjudes nagu ravim hingele.
Kuid kuidas see siis me tulekahjuga seotud on?
Samal õhtul, kui koju läksin
ja mu naine mind nende lokkidega nägi,
peitus tema reaktsioonis nii naeru, viha kui segadust.
Ta oli nii haaratud mu keemilistest lokkidest,
et ta unustas sootuks ahjus olevad friikartulid.
Nii et me köögis tekkis tulekahju tänu minu keemilistele lokkidele.
Nii et me teame, mis tunne see on.
Samas olin mina ikka kohe nii mees ja perepea,
et kui Bobbie tuletõrje välja kutsus,
oli mul nii kohutavalt häbi, et ma läksin poodi midagi ostma,
jättes oma naise tulekahjuga majja.
Kuid tänu Jumalale, et tuletõrjujad jõudsid õigel ajal
ja aitasid kustutada vaid leekidesse sattunud kardina.
Muus osas oli kõik OK,
aga ma arvasin, et see on üks hea lugu, mida jagada,
kui jutt juba tulekahjudele läks.
Kogudus peab olema koht, mida nautida,
mitte koht, mida kuidagimoodi välja kannatada.
Nad sulgesid lõvide suud, kustutasid leegid
ja pääsesid pakku mõõga eest.
Ehk teisisõnu - võitsid ära surma.
See on usu juures hämmastav,
et sa võid selle kaudu sõna otseses mõttes ületada surma.
Enamus inimestel on olnud elus mingi surmalähedane kogemus.
Seda eriti veel siis, kui nad olid teismelised.
Olukorrad, kus sa sõna otseses mõttes
pääsesid autoõnnetusest, kuhugi kukkumast või hukkumast.
Meil kõigil on oma lood, mida rääkida.
Kuid kas pole hämmastav, et kui kellegi abielu on nö surma lävel,
aga nad püsivad usus ja usaldavad Jumalat,
siis Jumal päästab neid "mõõga" eest.
Või kui on tegu mõne äriinimesega, kellel siiani on läinud väga hästi,
kuid kes nüüd seisab silmitsi pankrotiga
ja seeläbi oma unistuse ning äri hukkumisega.
Mul on palju lugusid selle kohta,
kus inimesed hoidsid usu läbi kinni Jumalast
ja elasid jumalikus tarkuses,
ning nende olukorrad pöördusid ja nad pääsesid jälle "mõõga" eest.
Siingi saalis on inimesi,
kes vajavad hädasti väljapääsuteed mõõga eest,
kuid see kõik taandubki oma usu ja usalduse panemisele Jumalale,
uskudes Temasse.
Ta ei tee küll alati asju nii ja sellisel ajal nagu meie tahaks,
aga on lausa hämmastav, kuidas Jumal suudab pöörata olukordi
kui sa vaid usaldad Teda ja usud Temasse.
"Kes usu läbi vallutasid kuningriike, tegid õigsuse tegusid,
said kätte tõotused,
sulgesid lõvide suud, kustutasid tule ja pääsesid mõõga eest,
said nõtrusest tugevaks ja vägevaks sõjas,
tõrjusid tagasi võõraste vaenuväed."
Mulle nii meeldivad need sõnad: "Tõrjusid tagasi võõraste vaenuväed."
Piiblis räägitakse võõrastest ehk otsekui tulnukatest.
Nad lõid tagasi võõraste väed.
Need võõrad tähendavad sissetungijaid ja vallutajaid,
kes püüavad röövida seda, mis kuulub pärandina sulle.
Millegi, mille Jumal on sulle andnud juba Nutulaulude raamatus,
mis oma nime poolest viitab nutule ja meeleheitele.
Nutulaulud 5:1-2 on öeldud:
"Mõtle, Issand, sellele, mis on meiega juhtunud,
vaata ja näe meie teotust!
Meie pärisosa on läinud võõraste, meie kojad muulaste kätte."
Siin on juttu võõrastest, kes tulid ja võtsid nende pärandi.
Me võime vahel elada oma elusid nii, et jätame ka ukse valla võõrastele,
kes tulevad ja võtavad me pärandi.
Kõik need viletsad otsused, valed valikud,
abielus mitte elamine nii nagu Jumal seda tahaks.
Õpetussõnad 5:8-10 räägib tarkusest.
Tarkusest elada moraalset elu.
"Hoia oma tee temast kaugel ja ära mine tema koja ukse ligi,
et sa ei annaks oma au mitte teistele ega oma aastaid armutule,
et võõrad ei küllastuks sinu varast
ja su töövaev ei läheks muulase kotta."
See räägib elust, kus otsustad elada jumalike printsiipide järgi.
Kui palju on inimesi, keda me teame,
kes tänu tarkuse puudusele ja valedele valikutele
on sõna otseses mõttes kaotanud aastaid "võõrastele".
Kaotanud oma tuleviku ja Jumalalt saadud pärandi armutuile.
Ma tean liiga palju inimesi,
kes kogevad tohutut kahetsust selle üle, mis võinuks olla.
Sest nad on teinud elus valikuid, tänu millele tundub,
et nad on loovutanud oma aastad ja tuleviku armutuile.
"Et võõrad ei küllastuks sinu varast ja su töövaev ei läheks muulase kotta"
Ehk siis see, mis võiks ja peaks olema sinu,
kuulub korraga kellelegi teisele.
Selleks võib olla su enda kodu ja perekond.
Selleks võib olla palju asju ja sa ei saa enam minevikku muuta.
Mu eesmärk pole siin kedagi kahetsustega maha kiskuda,
vaid pigem pakkuda lootust tulevikuks.
Et me võime elada oma elu tugeva usuga
ja langetada Jumalale meelepäraseid otsuseid.
Et me võime elada elu, mida ei pea loovutama võõrastele,
vaid me paneme võõrväed põgenema Jeesuse nimel
ja elame Kõikväelise Jumala plaanide ja tahte kohaselt.
Kui sa usud sellesse, ütle aamen!
Aamen.
Aamen, aamen, aamen.
Nii et tugev usk.
Tugev usk ei peitu vaid suurtes ja kaalukates sõnades.
Vahel piisab vaid ühest vanamemmest oma palvekambris,
kui olukorrad näivad võimatud.
Vanamemmest, kes Vanas Testamendis
andis oma viimse õlipiisa või pani ohvrikarpi oma viimase penni.
Kuid sellisel vanamemmel on julge, vankumatu usk,
mis austab Jumalat ja seab Ta esikohale.
Tänane sõnum räägib ainult Jumala ustavusest.
Sinu usk - sinu tugevus.
Kuid su usk pole tugev mitte usu enda tõttu,
vaid su usk on tugev Jeesuse tõttu.
Kui sa seda usud, ütle aamen!
Suured usukangelased pole vaid Vanas Testamendis ja Piiblis tervikuna
Heebrealaste 11 ptk räägib suurtest usukangelastest,
kuid ka tänapäeval on palju usukangelasi.
Vahel ongi selleks üks vanamemm oma palvekambris,
kes vaatamata olukordadele
loodab oma laste ja pere osas Jumalale,
nähes ka läbimurdeid.
Selleks võib olla mõni ärimees, kes keset tohutut vastuseisu
haarab kinni Jumala Sõna printsiipidest
ja elab Talle, austades Teda oma finantsidega.
Ning tänu oma usule Jumalasse näeb ka võite tulemas.
Selleks võib olla keegi õpilane, kes vajab Jumala abi,
et teha kõike, mis tarvis.
Jumal tuleb ja annab talle tunnetuse -ja tarkusesõnu,
nii et eksameid tehes on tal kui üleloomulik tarkus.
Loomulikult on ta enne seda ka ise õppinud ja pingutanud.
Usukangelaseks võib olla mõni üksikema,
kes üksi oma lapsi kasvatab,
kuid kes usu läbi Jumalasse usub,
et ta lapsed saavutavad oma potentsiaali
ja täidavad neile Jumala poolt antud eesmärgi.
Nii et ela sinagi oma elu oma usku rakendades,
nii et selle "musklid" saaksid tugevaks ja sa saaks neid vajadusel kasutada.
Meie usk ei ole kunagi me usus, vaid Jeesuses.
"Aga usk on kindel usaldus selle vastu, mida oodatakse,
ja veendumus selles, mida ei nähta."
Kõik sõltub sellest,
kas kogu seda nähtamatut maailma saab hetkega nähtavaks muuta
ja kas jagub usku uskuda Jumala ustavusse.
Ma olen elav näide sellest!
Ma ei oska seda seletada, kuid Ta tegi seda minu elus.
Ma käisin vanglast sisse-välja,
lõpetades Miamis narkorehabilitatsiooni keskuses.
Seal kohtasin ka oma naist
ning me abiellusime aasta hiljem.
Selleks ajaks olin ise uimastitest täiesti vabaks saanud
ja juhtisin järgnevad aastad ise seda programmi,
mille abil olin ise enne taastunud.
Olin abielus ja mul oli oma kodu ning mind austati omas valdkonnas.
Ja samas olin siiski nii viimse piiri peal,
tegeledes seesmiselt mingi tühjustundega.
Mu südames oli kui üks tühimik.
Mind saadeti narkokeskuste juhtide konverentsile,
kus ma päeva lõppedes haarasin täiesti impulsiivselt viina järele.
Ma jõin ära kolmveerand pudelit ja hüppasin seejärel autosse.
Sõitsin nii kiiresti, kui üldse sõita andis.
Umbes 160 km/h.
Vihma kallas täiega
ja niipea,kui õrnalt pidurile vajutasin, sattus auto pöördesse.
Järgmine hetk leidsin end juba haiglast,
mispeale ütlesin Jumalale:
"Kui sa mind siit välja aitad, annan oma elu Sulle.
Kas Sa kaaluksid seda?"
Ja ma sain vastuseks mõtte: "Ei."
Lihtsalt ei.
Aga ma olin nii valmis oma elu allutama, et ütlesin Talle:
"Vahet pole! Ma annan Sulle oma elu nagunii!"
Kogesin Ta ustavust juba enne veel, kui need sõnad oma suust välja sain.
Teadsin, et Ta võtab mu väikese usu ja toob sellest midagi imelist välja.
Ma usun Jumalasse, me Isasse
Ma usun Kristusesse, kes on Ta Poeg
Ma usun Püha Vaimu
Usun Jumalasse, kes on kolm ühes
Usun ülestõusmisse ja sellesse, et tõuseme taas
Ma usun Jeesuse nimesse
Ma usun Sinusse
Ma usun, et Sa tõusid surnuist
Ma usun, et Jeesus Kristus on Issand
Ma usun Sinusse
Ma usun, et Sa tõusid surnuist
Ma usun, et Jeesus Kristus on Issand
Ma usun Jumalasse, me Isasse
Ma usun Kristusesse, kes on Ta Poeg
Ma usun Püha Vaimu
Usun Jumalasse, kes on kolm ühes
Usun ülestõusmisse ja sellesse, et tõuseme taas
Ma usun Jeesuse nimesse
Ma usun Jumalasse, me Isasse
Ma usun Kristusesse, kes on Ta Poeg
Ma usun Püha Vaimu
Usun Jumalasse, kes on kolm ühes
Usun ülestõusmisse ja sellesse, et tõuseme taas
Ma usun Jeesuse nimesse
Ma usun igavesse ellu
Usun neitsist sündimisse
Usun pühade osadusse
ja Jumala pühasse kogudusse
Usun ülestõusmisesse
ja sellesse, et Jeesus tuleb taas
Sest ma usun Jeesuse nimesse
Usun Jumalasse, me Isasse
Ma usun Kristusesse, kes on Ta Poeg
Ma usun Püha Vaimu
Usun Jumalasse, kes on kolm ühes
Usun ülestõusmisse ja sellesse, et tõuseme taas
Usun Jeesuse nimesse
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Tänud vaatamast Hillsong TV'd!
Mu palve on, et Kristuse armastus võiks jätkuvalt kasvada su elus
ja et su usukindlus aitaks sind kõigis olukordades,
mis tõusevad su vastu.
Mis iganes su väljakutsed ka poleks -
usu, et usk Jumalasse suudab kõigutada mägesid.
Ole õnnistatud!
Tõlge: Anne-Ly Raukas